2020.gada 10.decembra vakarā Būvniecības informācijas sistēmas (BIS) produkcijas vidē tiks piegādāta (ERAF) projektu “Būvniecības procesu un IS attīstība 2.kārta” 2.laidiena funkcionalitāte “Būvniecības process – 1.daļa”, kura būtiski papildinās un uzlabos esošo BIS funkcionalitāti.

Līdz ar jaunās funkcionalitātes piegādi gan BIS publiskajā portālā (BISP), gan BIS iekšējā sistēmās (BIS1 un BIS2) būs pieejami būvniecības procesa papildinājumi, kas saistīti ar būvniecību kārtās, projekta skaņošanu un iesniegšanu, piekļuves pieprasīšanu un daudz ko citu, tādejādi ieviešot jaunumus visās būvniecības procesa stadijās.

BISP lietotājiem būs pieejami sekojoši būvniecības procesa uzlabojumi:

* Piekļuves pieprasīšana būvniecības lietai, pamatojoties uz Administratīvā procesa likumu un Informācijas atklātības likumu.
* Jauns iesniegums - Iesniegums ierosinātāja maiņai.
* Izmaiņas ieceres iesnieguma un dokumentācijas sagatavošanai (Projekta daļas un lapu pievienošanas uzlabojumi; Būvniecības kārtu definēšana, labošana BISP; Uzlabojumi un izmaiņas ieceres iesniegumos un to apstrādē.)
* Izmaiņas PN un BUN iesniegumos BISP saistībā ar būvniecību kārtās.
* Funkcionālie papildinājumi būvniecības lietas stadijā Būvdarbi (Rasējumu lapu izmaiņas un saskaņošana; Uzlabojumi būvdarbu žurnālā; Būvniecības kārtas dati būvdarbu gaitā.)
* Funkcionālie papildinājumi nodošanā ekspluatācijā BISP saistībā ar kārtām u.c.

Lai padarītu BISP lietotāja darbu ērtāku, ir izstrādāti un tiks piegādāti sekojoši uzlabojumi:

* BISP lietotāja būvniecības lietu attēlošana kartē portālā.
* ATIS datu izmantošana, veidojot tehnisko noteikumu pieprasījumu.
* Būvniecības lietu grupēšana lietu sarakstā portālā.
* Pazīme par nelasītiem paziņojumiem būvniecības lietu sarakstā portālā.

Savukārt, šādi uzlabojumi, kas skar būvvaldes un iestādes, kas pilda būvvaldes funkcijas tiks piegādāti BIS2.

* Dažādi būtiski uzlabojumi darba uzdevumu apstrādē, t.sk. darba uzdevumu panelis.
* Piekļuves pieprasījuma apstrāde un piekļuves lēmuma sagatavošana.
* Būvniecības kārtu datu atspoguļošana BIS2.
* Papildinājumi un izmaiņas būvinspektoriem.
* Ekspluatācijas lietu dokumentu uzlabojumi.
* Sūdzību apstrādes uzlabojumi.
* Iespēja apskatīt sev piešķirtās lomas.
* Ierobežojumi iestādes lietotāju sarakstos u.c.

Arī BIS1 tiks piegādāti nelieli papildinājumi.

* Iespēja iekļaut aktīvu saiti masveida paziņojumos.
* Veidojot vēlamās vai patstāvīgās prakses ierakstu portālā, ielasīsies arī ierobežotas pieejas lietu dati.

Papildus informējam, ka tiks tehniski uzlabotas arī BIS klientu atbalsta dienesta pakalpojumu sniegšanas iespējas. Turpmāk BIS lietotājiem būs iespēja piešķirt BIS klientu atbalsta dienestam īslaicīgu piekļuvi savam profilam, ja radīsies šāda nepieciešamība. Savukārt, BIS ātrdarbību uzlabos iesniegumu sinhronizācijas optimizācija portālā – plānots pāriet uz asinhronu dokumentācijas iesniegšanu.

Piedāvājam apgūt ERAF projekta “Būvniecības procesu un IS attīstība 2.kārta” 2.laidiena “Būvniecības process – 1.daļa” funkcionalitāti [apmācībās tiešsaistē](https://bis.gov.lv/bisp/noderigi/bis-apmacibas) un noskatoties aizvadīto apmācību video ierakstus.

* [**13.11.2020. vebinārs "Ieskats jaunizstrādātajā 2.laidiena “Būvniecības process” funkcionalitātē". (video)**](https://www.youtube.com/watch?v=Fk9VB41CAyw)
* [**20.11.2020. vebinārs "Izmaiņas iecerē un jauni iesniegumu veidi BIS" (video)**](https://teams.microsoft.com/l/meetup-join/19%3Ameeting_YTFkMGEzOWQtZjI3NC00YzUwLThkY2QtNTcyODYwMWVkOTg4%40thread.v2/0?context=%7b%22Tid%22%3a%22d776fea5-7f8f-444d-ab4e-5cffc08995f1%22%2c%22Oid%22%3a%22913e98ad-7db3-4d5c-970b-73d3fe09d199%22%2c%22IsBroadcastMeeting%22%3atrue%7d)
* [**27.11.2020. vebinārs "Būvniecība kārtās" (video)**](https://www.youtube.com/watch?v=4RHOfKr39ZY)
* [**04.12.2020. vebinārs "Funkcionālie papildinājumi būvniecības lietas stadijā Būvdarbi" (video)**](https://www.youtube.com/watch?v=mdZ15ECVQQE)

Savukārt, būvvalžu un iestāžu, kas pilda būvvaldes funkcijas, darbiniekus aicinām pieteikt savu dalību 2.laidiena jaunās funkcionalitātes apmācību grupās 2021.gada janvārī un februāri. Pieteikšanās saite: <https://forms.office.com/Pages/ResponsePage.aspx?id=pf52149_TUSrTlz_wImV8a2YPpGzfVxNlwtz0_4J0ZlUM1NXMDY0VTlUSlFJWVhONEhENE1PT0lYOS4u&lang=lv>.

Vēršam uzmanību, ka BIS portālā pieejama arī [BIS lietotāju rokasgrāmata](https://bis.gov.lv/bisp/lv/help), kurā apkopota tehniskā informācija, detalizēti sistēmas apraksti un norādījumi par to, kā lietot sistēmā pieejamo funkcionalitāti.